# ***PISMO VODITELJEM LJUDSTEV***

1Vsem oblastnikom in konzulom, sodnikom in upraviteljem po vsem svetu ter vsem drugim, ki jim bo to pismo prišlo v roke: brat Frančišek, vaš mali in malovredni služabnik v Gospodu Bogu, želi vsem vam zdravje in mir.

2Premislite in poglejte, da se približuje dan smrti (1 Mz 47,29).

3Prosim vas torej s spoštljivostjo, kolikor morem, da bi zaradi svetnih skrbi in opravil, ki jih imate, ne pozabili na Gospoda in se ne oddaljili od njegovih zapovedi. Prekleti so namreč vsi, ki pozabijo nanj in se oddaljijo od njegovih zapovedi (Ps 118,21); tudi on bo nanje pozabil (Ezk 33,13). 4In ko bo prišel dan smrti, jim bo vzeto vse, kar so mislili, da imajo (Lk 9,18). 5In kolikor modrejši in mogočnejši so bili na tem svetu, toliko hujše muke bodo trpeli v peklu (Mdr 6,7).

6Zato vam odločno svetujem, moji gospodje, da odložite vso svojo skrb in zaposlenost ter vdano prejemate presveto telo in kri našega Gospoda Jezusa Kristusa v njegov sveti spomin. 7In tolikšno čast dajajte Gospodu sredi vam zaupanega ljudstva, da boste vsak večer po glasniku ali po drugem znamenju oznanili, naj vse ljudstvo hvali in se zahvaljuje vsemogočnemu Gospodu Bogu. 8Če tega ne boste storili, vedite, da boste morali “na sodni dan dajati odgovor” (Mt 12,36) pred vašim Gospodom Bogom Jezusom Kristusom.

9Tisti, ki bodo to pismo imeli pri sebi in ga spolnjevali, naj vedo, da bo nad njimi blagoslov Gospoda Boga.